|  |  |  |
| --- | --- | --- |
| ที่ มท ๐๘๑๙.3/  |   | กรมส่งเสริมการปกครองท้องถิ่น ถนนนครราชสีมา เขตดุสิต กทม. ๑๐300 |

 มิถุนายน 2564

เรื่อง ขอความอนุเคราะห์ข้อมูลจำนวนและบัญชีรายชื่อองค์กรปกครองส่วนท้องถิ่นที่ยื่นแสดงความจำนง
ในการขอรับการถ่ายโอนภารกิจโรงพยาบาลส่งเสริมสุขภาพตำบล (รพ.สต.)

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. สำเนาหนังสือคณะกรรมาธิการการการปกครองท้องถิ่น วุฒิสภา ด่วนที่สุด ที่ สว (กมธ 2)
 0010/ว 1618 ลงวันที่ 14 มิถุนายน 2564

 2. แบบสำรวจความพร้อมขององค์กรปกครองส่วนท้องถิ่นฯ จำนวน 1 ชุด

 ด้วยคณะกรรมาธิการการปกครองท้องถิ่น วุฒิสภา ขอความอนุเคราะห์กระทรวงมหาดไทยพิจารณาสั่งการให้ ผู้ว่าราชการจังหวัด จัดส่งข้อมูลเกี่ยวกับจำนวนและบัญชีรายชื่อองค์กรปกครองส่วนท้องถิ่นที่ยื่นแสดงความจำนงในการขอรับการถ่ายโอนภารกิจโรงพยาบาลส่งเสริมสุขภาพตำบล (รพ.สต.)
จากกระทรวงสาธารณสุขไปยังองค์กรปกครองส่วนท้องถิ่น สำหรับใช้เป็นข้อมูลประกอบการพิจารณาศึกษา
เรื่อง การถ่ายโอนภารกิจโรงพยาบาลส่งเสริมสุขภาพตำบล (รพ.สต.) ให้แก่องค์กรปกครองส่วนท้องถิ่น เพื่อให้เกิดประสิทธิภาพและบรรลุเป้าหมายของการถ่ายโอนภารกิจ

 ในการนี้ กรมส่งเสริมการปกครองท้องถิ่น ขอความอนุเคราะห์จังหวัดสำรวจและรวบรวมข้อมูลเกี่ยวกับจำนวนและบัญชีรายชื่อองค์กรปกครองส่วนท้องถิ่นที่ยื่นแสดงความจำนงในการขอรับการถ่ายโอนภารกิจโรงพยาบาลส่งเสริมสุขภาพตำบล (รพ.สต.) จากกระทรวงสาธารณสุขไปยังองค์กรปกครองส่วนท้องถิ่น โดยขอให้รวบรวมนำส่งข้อมูลดังกล่าวให้แก่คณะกรรมาธิการการปกครองท้องถิ่น วุฒิสภา เลขที่ 1111 อาคารรัฐสภา
ถนนสามเสน เขตดุสิต กทม. 10300 หรือจัดส่งผ่านทาง e-mail Sopheya\_911hotmail.com หรือ
จัดส่งผ่านทาง e-mail : Sopheya\_911@hotmail.com และสำเนาให้กรมส่งเสริมการปกครองท้องถิ่น
ทาง e-mail : healthdla2018@gmail.com ภายในวันที่ 30 มิถุนายน 2564 สามารถดาวน์โหลดสิ่งที่ส่งมาด้วย
ได้ที่ https://qrgo.page.link/tkn3t หรือ QR Code ท้ายหนังสือฉบับนี้

 จึงเรียนมาเพื่อโปรดพิจารณา

ขอแสดงความนับถือ

 (นายประยูร รัตนเสนีย์)

อธิบดีกรมส่งเสริมการปกครองท้องถิ่น



ร.อสถ. ...............................

ผอ.กสธ. ............................

หน.กง.ปร. ..........................

จนท. ..................................

กรมส่งเสริมการปกครองท้องถิ่น

กองสาธารณสุขท้องถิ่น กลุ่มงานป้องกันโรคติดต่อ โทรศัพท์ 02 241 7225

ผู้ประสานงาน นางสาวภัชร์จิรัสม์ ธัชเมฆรัตน์/นางสาววีรวรรณ คงสุวรรณ